b'\n_START_ARTICLE_\nUllsfjorden\n_START_PARAGRAPH_\nUllsfjorden (kvensk: Moskivuono, nordsamisk: Moskavuotna) er en fjord i kommunene Troms\xc3\xb8, Lyngen og Karls\xc3\xb8y i Troms. Fjorden er 110\xc2\xa0kilometer lang i henhold til kartverkets m\xc3\xa5linger; NAF Veibok oppgir 75 kilometer. _NEWLINE_Fjorden strekker seg fra Lyngstuva i nord, til Sj\xc3\xb8vassbotn i s\xc3\xb8r og skj\xc3\xa6rer inn i et alpint omr\xc3\xa5de med mange tinder, sm\xc3\xa5 breer, elver og vann. Den s\xc3\xb8rlige delen av fjorden, fra Storstraumen til Sj\xc3\xb8vassbotn, kalles ofte S\xc3\xb8rfjorden. Fra Sj\xc3\xb8vassbotn er det kun 2,5\xc2\xa0kilometer over til Balsfjord. Rett nord for Storstraumen g\xc3\xa5r fjordarmen Kjosen ca. 12\xc2\xa0kilometer \xc3\xb8stover, til den m\xc3\xb8ter det 3\xc2\xa0kilometer brede Lyngseidet. Vest for fjorden ligger halv\xc3\xb8ya Stuoranj\xc3\xa1rga, i \xc3\xb8st ligger Lyngenhalv\xc3\xb8ya med Lyngsalpan og fjellet Jiehkkev\xc3\xa1rri p\xc3\xa5 1 834 meter over havet. Fjorden krysses av bilfergen Breivikeidet\xe2\x80\x93Svensby og det planlegges en bru over fjorden, Ullsfjordforbindelsen._NEWLINE_Navnet Ullsfjord er sammensatt av\xc2\xa0\xc3\xa5sen Ull\xc2\xa0fra\xc2\xa0norr\xc3\xb8n mytologi\xc2\xa0og "fjord". Ull er guden for jakt og skig\xc3\xa5ing.\n_START_SECTION_\nKraftutbygging i Ullsfjorden (S\xc3\xb8rfjorden)\n_START_PARAGRAPH_\nNVE har i 2010 mottatt s\xc3\xb8knader fra Troms Kraft Produksjon AS, Skognes og Stordalen kraftlag A/S / Fjellkraft og fra Sm\xc3\xa5kraft AS om utbygging av syv sm\xc3\xa5kraftverk i den indre del av Ullsfjorden (S\xc3\xb8rfjorden). I tillegg er det inne til behandling en s\xc3\xb8knad om \xc3\xa5 bygge en ny 132 kV-kraftlinje i omr\xc3\xa5det. I behandlingen ser NVE alle kraftverkene samlet for \xc3\xa5 vurdere konsekvensene. Etter behandling har NVE sent sin anbefaling til Olje- og energidepartementet i januar 2013, der fire av disse frar\xc3\xa5des for utbygning. De anbefalte kraftverkene vil f\xc3\xa5 en \xc3\xa5rsproduksjon p\xc3\xa5 86 GWh, mens de som frar\xc3\xa5des ville kunne f\xc3\xa5tt en produksjon p\xc3\xa5 211,3 GWh. Av positive effekter er blant annet nevnt milj\xc3\xb8vennlig energiproduksjon og lokal verdiskapning, samt skatter til det offentlige. Imidlertid er disse prosjektene av Naturvernforbundet vurdert til \xc3\xa5 v\xc3\xa6re noen av de mest kontroversielle i Norge n\xc3\xa5. Det er ogs\xc3\xa5 flere lokale interessenter som har v\xc3\xa6rt negative til planene._NEWLINE_Det er Ritaelva kraftverk, Sveingard kraftverk med regulering av Skogneselva, samt Turrelva kraftverk I i Turrelva som anbefales bygget. Skognesdalen, Rieppeelva og Steinnes kraftverk med regulering av blant annet Skogneselva, Stordal kraftverk med regulering av Stordalelva og Turrelva kraftverk II i den \xc3\xb8verste delen av Turrelva frar\xc3\xa5des.'